ИНФОРМАЦИЯ

**ЗА ПРОЕКТ: "УСТОЙЧИВО ЕНЕРГИЙНО ОБНОВЯВАНЕ НА ПУБЛИЧНИ СГРАДИ ЗА АДМИНИСТРАТИВНО ОБСЛУЖВАНЕ НА ТЕРИТОРИЯТА НА ОБЩИНА КАРНОБАТ"**

**ДОГОВОР ЗА ФИНАНСИРАНЕ № BG-RRP-4.020-0083-С01 ОТ 24.04.2024 ГОД. ЗА ПРЕДОСТАВЯНЕ НА СРЕДСТВА НА КРАЙНИ ПОЛУЧАТЕЛИ ОТ МЕХАНИЗМА ЗА ВЪЗСТАНОВЯВАНЕ И УСТОЙЧИВОСТ (МВУ/МЕХАНИЗМА), ПРОЦЕДУРА ЗА ПРЕДОСТАВЯНЕ НА СРЕДСТВА ЧРЕЗ ПОДБОР НА ПРЕДЛОЖЕНИЯ ЗА ИЗПЪЛНЕНИЕ НА ИНВЕСТИЦИЯ (ПИИ) BG-RRP-4.020 „ПОДКРЕПА ЗА УСТОЙЧИВО ЕНЕРГИЙНО ОБНОВЯВАНЕ НА ПУБЛИЧЕН СГРАДЕН ФОНД ЗА АДМИНИСТРАТИВНО ОБСЛУЖВАНЕ, КУЛТУРА И СПОРТ“**

**НАИМЕНОВАНИЕ НА ПРОЕКТ:** "УСТОЙЧИВО ЕНЕРГИЙНО ОБНОВЯВАНЕ НА ПУБЛИЧНИ СГРАДИ ЗА АДМИНИСТРАТИВНО ОБСЛУЖВАНЕ НА ТЕРИТОРИЯТА НА ОБЩИНА КАРНОБАТ"

**БЕНЕФИЦИЕНТ:** Община Карнобат

**СТОЙНОСТ НА ПРОЕКТ:** 916 648,44 лв., от които: 749 322,47 лв. безвъзмездна финансова подкрепа по МВУ, 146 925,97 лв. невъзстановим данък добавена стойност (ДДС) допълващо национално финансиране от бюджета на Република България, 20 400,00 лева собствен принос на Крайния получател.

**ИЗТОЧНИК НА ФИНАНСИРАНЕ:** Механизма за възстановяване и устойчивост (МВУ/Механизма).

**ПРОДЪЛЖИТЕЛНОСТ:** от 24.04.2024 год. до 30.06.2026 год.

**ЦЕЛ/И НА ПРОЕКТ:**

Общата цел на проектното предложение е намаляване на крайното енергийно потребление на публични административни сгради на територията на Община Карнобат чрез обновяване и внедряване на енергоспестяващи мерки.

Специфични цели на инвестицията за устойчиво енергийно обновяване на общински сгради за административно обслужване са:

- Подобряване енергийните характеристики на административните сгради, чрез прилагане на устойчиви интегрирани високоефективни енергийни мерки;

- Достигане на клас на енергопотребление „В“ след прилагане на енергоспестяващи мерки в публичните сгради;

- Намаляване на разходите за енергопотребление, което ще доведе и до спестяване на публичен ресурс;

- Подобряване на условията в помещенията за предоставяне на услуги и за работа;

- Постигане на 30% спестяване на първична енергия за всеки обект от нежилищния сграден фонд.

**КРАТКО ОПИСАНИЕ НА ПРОЕКТ:**

Проектът цели повишаване на енергийната ефективност в общински сгради за административно обслужване на територията на община Карнобат. Планираните дейности са насочени към обновяване и внедряване на енергоспестяващи мерки в 4 броя сгради на общинската администрация - Кметствa в с. Крумово градище, с. Драгово, с. Искра и с. Соколово, Община Карнобат. Целевите групи, към които е насочен проекта са общо 1620 жители на населените места, ползващи предоставяните административни услуги, както и обитателите на сградите. Планираната продължителност на проекта е 30 месеца. Настоящият проект въздейства пряко върху целевите групи, като допринася за:

• намаляване на енергийните разходи и осигуряване на нужния топлинен комфорт за обитателите, като резултат от изпълнение на мерки за енергийна ефективност. Освен това ще се подобрят експлоатационните характеристики на тези сгради като се подобри остарелия сграден фонд;

• намаляване на емисиите на парникови газове и фини прахови частици и подобряване качеството на въздуха в населените места;

• рентабилна експлоатация на обществените сгради, което ще позволи устойчиво да продължи управлението и поддръжката им;

• по-добро качество на предлаганите административни услуги;

• модернизация на публичната инфраструктура.

**ОЧАКВАНИ РЕЗУЛТАТИ И УСТОЙЧИВОСТ:**

• Изпълнени енергоспестяващи мерки в 4 броя общински сгради за административно обслужване.

• Подобрени енергийните характеристики на 4 бр. общински сгради за административно обслужване и намаляване на разходите за енергия.

• Подобрени експлоатационните характеристики и удължен жизнения цикъл на сградите.

• Опазване качеството на околната среда в община Карнобат чрез намаляване на емисиите на парникови газове.